WFI चुनाव 6 जुलाई को, 23 से 25 जून तक नामांकन; दिल्ली पुलिस कल चार्जशीट पेश करेगी
Brij Bhushan Sharan Singh Wrestlers Case Update; भारतीय कुश्ती संघ (WFI) के चुनाव 6 जुलाई को होंगे। पहले चुनाव 4 जुलाई को होने थे, लेकिन अब इन्हें 2 दिन आगे टाल दिया गया है। इसके लिए नियुक्त रिटर्निंग ऑफिसर पूर्व चीफ जस्टिस मित्तल कुमार ने अधिसूचना जारी कर दी है।
भारतीय कुश्ती संघ (WFI) के चुनाव 6 जुलाई को होंगे। पहले चुनाव 4 जुलाई को होने थे, लेकिन अब इन्हें 2 दिन आगे टाल दिया गया है। इसके लिए नियुक्त रिटर्निंग ऑफिसर पूर्व चीफ जस्टिस मित्तल कुमार ने अधिसूचना जारी कर दी है।
चुनाव 15 पदों अध्यक्ष, वरिष्ठ उपाध्यक्ष, उपाध्यक्ष-4 महासचिव, कोषाध्यक्ष, संयुक्त सचिव-2 और कार्यकारिणी सदस्यों-5 के लिए होगा। ये चुनाव पहलवानों द्वारा पूर्व अध्यक्ष बृजभूषण शरण सिंह पर लगाए गए यौन उत्पीड़न के आरोपों के बाद होने जा रहे हैं।
नोटिफिकेशन के मुताबिक 19 जून तक मतदाता सूची में शामिल होने के लिए आधिकारिक सदस्यों के नाम मांगे गए हैं। 22 जून को मतदाता सूची जारी की जाएगी। जबकि 23 से 25 जून तक नामांकन दाखिल होंगे। 27 जून को नामांकन दाखिल करने वालों की सूची जारी होगी।
28 जून को समीक्षा के बाद नामांकन सूची जारी होगी। 28 जून से 1 जुलाई तक नामांकन वापसी की अंतिम तिथि होगी। इसके बाद 2 जुलाई को चुनाव लड़ने वालों की आधिकारिक लिस्ट जारी होगी
मतदाता सूची में 50 सदस्य शामिल होंगे
महासंघ की राज्य और केंद्र शासित इकाइयों के दो सदस्यों को आम सभी में भाग लेने का अधिकार होगा। प्रत्येक सदस्य को एक वोट डालने का अधिकार होगा। संघ की 25 राज्य और केंद्रशासित प्रदेश में इकाइयां हैं। ऐसे में मतदाता सूची में 50 सदस्य शामिल होंगे।
कल दिल्ली पुलिस पेश करेगी चार्जशीट
इस बीच भारतीय कुश्ती संघ (WFI) के पूर्व अध्यक्ष बृजभूषण शरण सिंह पर लगे यौन शोषण के आरोप मामले में दिल्ली पुलिस कल यानी 15 जून को चार्जशीट पेश करेगी। इससे पहले 4 महिला पहलवान दिल्ली पुलिस द्वारा सबूत मांगने पर ऑडियो और विजुअल सबूत के तौर पर मुहैया करा चुकी है।
वहीं दिल्ली पुलिस के एक अधिकारी ने दावा किया कि दोनों शिकायतकर्ता ने पर्याप्त सबूत नहीं दिए, जो बृजभूषण के खिलाफ उनके आरोपों को साबित कर सकें। हालांकि दिल्ली पुलिस ने इस बयान की पुष्टि नहीं की है।
पुलिस को 2 महिला रेसलर, एक इंटरनेशनल रेफरी और स्टेट लेवल कोच ने पहलवानों के समर्थन में गवाही दी है। उसको आधार बनाकर पुलिस 15 जून को चार्जशीट पेश करेगी। इस मामले में केस की धाराओं के लिए एडवाइजरी ली जा रही है।
15 जून को बालिग पहलवानों के केस में दिल्ली पुलिस चार्जशीट पेश करेगी। सूत्रों के मुताबिक नाबालिग पहलवान के केस में पुलिस क्लोजर रिपोर्ट दाखिल कर सकती है। नाबालिग पहलवान यौन शोषण के आरोप वापस ले चुकी है।
आज हरियाणा बंद, दिल्ली में फल-सब्जी सप्लाई नहीं होगी
आज खाप पंचायतों का हरियाणा बंद होगा। इस दौरान राज्य में रोड और ट्रेनें बंद रहेंगी। इसके अलावा दिल्ली में फल-सब्जी की सप्लाई भी नहीं होगी। कुछ दिन पहले KMP एक्सप्रेसवे पर जनता संसद में खाप पंचायतों ने ये ऐलान किया था। वे बृजभूषण की गिरफ्तारी की मांग कर रहे हैं। इसके अलावा MSP समेत कुल 25 मांगें सरकार के आगे रखी गई हैं।